ÚRAD VLÁDY
    SLOVENSKEJ REPUBLIKY
            sekcia vládnej legislatívy

                                                                                                              Na rokovanie vlády SR
                                                                                                              Dňa  24. mája  2006 
                                                                                                              K materiálu č.9380/2006
                                                                                                              K bodu č.

S T A N O V I S K O

k návrhu nariadenia vlády Slovenskej republiky o povinnom používaní bezpečnostných     
           pásov a detských zadržiavacích zariadení vo vozidlách určitých kategórií

I.

     Návrh nariadenia vlády Slovenskej republiky o povinnom používaní bezpečnostných pásov a detských zadržiavacích zariadení vo vozidlách určitých kategórií predkladá na rokovanie vlády SR minister dopravy, pôšt a telekomunikácií Pavol Prokopovič ako iniciatívny návrh.

     Predkladaným návrhom nariadenia vlády sa do právneho poriadku Slovenskej republiky preberá smernica Rady 91/671/EHS zo 16.decembra 1991 o zblížení zákonov členských štátov týkajúcich sa povinného použitia bezpečnostných pásov a detských zadržiavacích systémov vo vozidlách v znení smernice Európskeho parlamentu a Rady 2003/20/ES.

      Predkladateľ predkladá nové znenie návrhu nariadenia o povinnom používaní bezpečnostných pásov a detských zadržiavacích zariadení vo vozidlách určitých kategórií, z dôvodu, že bolo potrebné zosúladiť návrh nariadenia vlády v predmete úpravy a povinnosti prepravy dieťaťa v detskom zadržiavacom zariadení so zákonom Národnej rady Slovenskej republiky č. 315/1996 Z.z. o premávke na pozemných komunikáciách v znení neskorších predpisov.

       Návrh nariadenia vlády nebude mať dopad  na štátny rozpočet, rozpočet obcí a rozpočty vyšších územných celkov. Návrh nariadenia vlády nebude mať ani finančný, ekonomický a environmentálny vplyv, ani vplyv na zamestnanosť a podnikateľské prostredie.

II.

       Legislatívna rada  vlády Slovenskej republiky prerokovala predmetný návrh nariadenia vlády SR na svojom zasadnutí 16.mája 2006 a odporučila vláde Slovenskej republiky návrh schváliť po zapracovaní jej pripomienok a odporúčaní a na rokovanie vlády SR predložiť jeho nové znenie.

III.

      
        Sekcia vládnej legislatívy Úradu vlády Slovenskej republiky konštatuje, že pripomienky     Legislatívnej rady vlády Slovenskej republiky ( 13 pripomienok ) sú v návrhu zapracované, a preto odporúča vláde Slovenskej republiky návrh nariadenia vlády schváliť, avšak ešte s týmito pripomienkami:

K § 1
V odseku 1 je potrebné za slovami „nariadenie vlády“ vypustiť slová „Slovenskej republiky“.

K § 2
Odporúčame v písmene a) vypustiť slová „ vo všeobecnosti označuje ako úprava pásov“.

K § 3
V odseku 1 je potrebné vypustiť slovo „ z hľadiska“.
V odseku 2, v písmene b) odporúčame vypustiť slovo „kompletné“.

V Bratislave dňa  23.mája 2006
Vypracovala: K. Gališinová

	
                                                                                                                 Štefan G r m a n
	 generálny riaditeľ
                                                                                                           sekcie vládnej legislatívy